Source: http://nasehorysk.sk/index.php?U%C5%BEito%C4%8Dn%C3%A9_info:N%C3%A1v%C5%A1tevn%C3%BD_poriadok
Timestamp: 2018-11-17 02:42:52+00:00

Document:
Naše hory - Návštevný poriadok
Na tomto mieste sme pre vás pripravili časť znenia platnej vyhlášky - Návštevného poriadku. Čo by ste na ňom zmenili? Aké námety pre jej zlepšenie (zmeny) máte?
Posledný deň: 0, posledný týždeň: 0, celkovo: 231 prístupov z 134 unikátnych IP adries.
Krajského úradu v Prešove č. 1/1999 z 29.júna 1999
Krajský úrad v Prešove podľa § 15 zákona Národnej rady Slovenskej republiky č. 287/1994 Z. z. o ochrane prírody a krajiny (ďalej len „zákon“) a § 3 ods. 2 zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov po dohode s Krajským úradom v Žiline, vyjadrení dotknutých obcí a prerokovaní so Správou národných parkov Slovenskej republiky – Správou Tatranského národného parku (ďalej len „Správa národného parku“) ustanovuje:
Účelom všeobecne záväznej vyhlášky (ďalej len “vyhláška“) je prispieť k ochrane prírody a krajiny Tatranského národného parku (ďalej len „národný park“), ako aj k jeho únosnému kultúrno-výchovnému využívaniu.
(1) Návštevný poriadok národného parku (ďalej len „návštevný poriadok“) upravuje podrobnosti o povinnostiach návštevníkov národného parku, o rozsahu a spôsobe dopravy na jeho území a o kultúrno-výchovnom využívaní národného parku.
(2) Územie národného parku je vymedzené zákonom Slovenskej národnej rady č. 11/1949Zb. SNR o Tatranskom národnom parku v znení zákona Národnej rady Slovenskej republiky č. 287/1994 Z. z. a nariadením vlády Slovenskej socialistickej republiky č. 12/1987 Zb. o vyhlásení časti Západných Tatier za súčasť Tatranského národného parku v znení nariadenia vlády Slovenskej republiky č. 272/1991 Zb. Mapa národného parku je v prílohe č. 1.
a) návštevníka národného parku každá fyzická osoba nachádzajúca sa na území národného parku za účelom jeho kultúrno-výchovného využívania,
b) kultúrno-výchovné využívanie národného parku každý pobyt v prírode za účelom poznávania prírodných a historických hodnôt národného parku, oddychu, liečenia, rehabilitácie, športovej, kultúrnej, rekreačnej alebo inej spoločenskej činnosti,
c) športovú činnosť najmä turistika, horolezectvo, skalolezectvo, skialpinizmus, lyžovanie, táborenie, stanovanie, vyhliadkové a cvičné nízke lety vzdušnými dopravnými prostriedkami, závesné lietanie, cykloturistika, plavba na člnkoch alebo iným spôsobom, športové potápanie, jazda na koňoch,
d) turistický chodník taký chodník, ktorý je v teréne vyznačený normalizovanou turistickou značkou, ktorej vzor je uvedený v prílohe č. 2 alebo tyčovým označením nad hornou hranicou lesa a prechod po ňom nie je zakázaný rozhodnutím orgánu ochrany prírody,
e) náučný chodník taký chodník, ktorý je v teréne vyznačený normalizovanou značkou náučného chodníka, ktorej vzor je uvedený v prílohe č. 2 a informačnou tabuľou o prírodných zaujímavostiach územia, prípadne doplnený o sprievodcu vydaného tlačou,
f) kúpeľný chodník taký chodník, ktorý je v teréne vyznačený normalizovanou značkou kúpeľného chodníka, ktorej vzor je uvedený v prílohe č. 2,
g) cykloturistickú trasu taká trasa určená na cykloturistiku, ktorá je v teréne vyznačená značkou, ktorej vzor je uvedený v prílohe č. 2,
h) vyhliadkový a výcvičný nízky let vzdušným dopravným prostriedkom (napríklad závesným klzákom a kĺzavým padákom, rogalom, bezmotorovým lietadlom, motorovým lietadlom, vrtuľníkom) akýkoľvek let, ktorý sa uskutočňuje pod hranicou 4000 m nad morom,
i) masové športové, rekreačné a iné spoločenské podujatie každé organizované podujatie uskutočňujúce sa na jednej lokalite (dolina, vrchol) presahujúce počet 100 účastníkov.
(1) Základné práva a povinnosti návštevníkov národného parku ustanovujú osobitné predpisy.1) Pre chránené územia so štvrtým a piatym stupňom ochrany a pre ochranné pásma platia osobitné podmienky ochrany uvedené v § 16 a 17 zákona.
(2) Územie národného parku, chránených areálov, prírodných rezervácií, národných prírodných rezervácií a národných prírodných pamiatok je po obvode na prístupových komunikáciách a trasách turistických a náučných chodníkoch označené tabuľou so štátnym znakom Slovenskej republiky a nápisom s uvedením príslušnej kategórie chráneného územia a jeho ochranného pásma, prípadne doplňujúcou informačnou tabuľou.
(3) Územie národného parku je prístupné návštevníkom národného parku najmä za účelom jeho kultúrno-výchovného využívania. K tomu im slúžia turistické, náučné a kúpeľné chodníky, cykloturistické trasy a informačné strediská ochrany prírody.
(4) Návštevníci národného parku sú povinní správať sa tak, aby nedochádzalo k poškodeniu alebo úhynu rastlín a živočíchov alebo k poškodzovaniu a ničeniu ich životného prostredia, vrátane znečisťovania národného parku odpadkami. Je zakázané poškodzovať, ničiť, trhať, vykopávať a zbierať chránené rastliny vrátane húb a lišajníkov, rušiť chránené živočíchy, najmä ich usmrcovať, zraňovať, chytať, premiestňovať, ničiť a poškodzovať ich biotopy a obydlia a ničiť a zbierať chránené nerasty a chránené skameneliny. Zakazuje sa poškodzovať a ničiť dreviny.
(5) Návštevníci národného parku môžu vykonávať pešiu turistiku len po turistických, náučných a kúpeľných chodníkoch s výnimkou tých, na ktorých bol pohyb obmedzený alebo zakázaný rozhodnutím orgánu ochrany prírody a krajiny. Sezónne uzávery turistických a náučných chodníkov v národnom parku sú uvedené v prílohe č. 3. V chránených územiach s piatym stupňom ochrany je pohyb po turistických a náučných chodníkoch dovolený v dennej dobe od hodiny po východe slnka do hodiny pred západom slnka. Mimo turistických a náučných chodníkov sa môžu návštevníci národného parku pohybovať v čase od 16. júna do 31. októbra v sprievode osôb, ktoré majú odbornú spôsobilosť na výkon špecializovaných činností v oblasti horolezectva a vysokohorskej turistiky podľa osobitného predpisu 2) (ďalej len „oprávnená osoba“) za podmienok uvedených v prílohe č. 4.
(6) Návštevníci národného parku môžu v chránenom území s tretím stupňom ochrany vchádzať a stáť motorovým vozidlom (nekoľajové vozidlo poháňané vlastným motorom) na verejných pozemných komunikáciách s neobmedzenou automobilovou premávkou; motorové vozidlá môžu parkovať na miestach označených ako parkoviská do výšky ich kapacity.
(7) Návštevníci národného parku môžu v chránenom území s tretím stupňom ochrany vchádzať a stáť nemotorovým dopravným prostriedkom (dopravné prostriedky pohybujúce sa pomocou ľudskej sily alebo zvieracej sily) na verejných pozemných komunikáciách s neobmedzenou automobilovou premávkou; individuálna cykloturistika sa môže vykonávať aj po vyhradených cykloturistických trasách, ktoré sú uvedené v prílohe č. 5.
(8) Návštevníci národného parku môžu v chránených územiach s piatym stupňom ochrany vykonávať individuálnu cykloturistiku po vyhradených cykloturistických trasách, ktoré sú uvedené v prílohe č. 5.
(9) Vo vzdušnom priestore nad územím národného parku sa nemôžu vykonávať vyhliadkové a cvičné nízke lety vzdušnými dopravnými prostriedkami s výnimkou letov na závesných klzákoch a kĺzavých padákoch uskutočňovaných na vyhradených miestach uvedených v prílohe č. 6.
(10) Na území národného parku môžu návštevníci vodiť psy len s ochranným košom a vodiacim remeňom. V chránených územiach s piatym stupňom ochrany platí zákaz voľného púšťania, vodenia a nosenia psov.
(11) Na území národného parku sa zakazuje rušiť pokoj a ticho, a to najmä svetelnými efektmi, nadmernou hlučnosťou pri použití reprodukovanej hudby mimo uzavretých priestorov budov.3)
(12) Na účely kultúrno-výchovného využívania národného parku sa vyhradzujú
a) trasy na zjazdové a bežecké lyžovanie (príloha č. 7),
b) miesta na vykonávanie horolezectva, skalolezectva a skialpinizmu spolu s podmienkami ich vykonávania (príloha č. 8),
c) miesta na zakladanie ohňa vybudované na tento účel.
(2) Zákonom ustanovené úlohy vo veciach ochrany prírody a krajiny v národnom parku plnia členovia stráže prírody 4) a pracovníci Správy národného parku, ktorí majú oprávnenia člena stráže prírody.5)
(1) Okresný úrad v Poprade, Okresný úrad v Liptovskom Mikuláši, Okresný úrad v Tvrdošíne, Slovenská inšpekcia životného prostredia v Košiciach a Slovenská inšpekcia životného prostredia v Žiline môže uložiť pokutu právnickej osobe, fyzickej osobe oprávnenej na podnikanie alebo fyzickej osobe, ak sa dopustí na území národného parku protiprávneho konania na úseku ochrany prírody a krajiny.6)
(2) Orgány ochrany prírody a krajiny uvedené v odseku 1, členovia stráže prírody a pracovníci Správy národného parku, ktorí majú oprávnenia člena stráže prírody sú oprávnení ukladať a vyberať blokové pokuty za priestupky na úseku ochrany prírody a krajiny.
Táto vyhláška nadobúda činnosť dňom uverejnenia oznámenia o jej vydaní vo Vestníku vlády Slovenskej republiky.
prednosta Krajského úradu v Prešove
1) Napríklad zákon Národnej rady Slovenskej republiky č. 287/1994 Z. z. o ochrane prírody a krajiny v znení zákona Národnej rady Slovenskej republiky č. 222/1996 Z. z., zákon č. 61/1977 Zb. o lesoch v znení zákona č. 229/1991 Zb. a zákona Národnej rady Slovenskej republiky č. 183/1993 Z. z. (úplné znenie vyhlásené pod č. 14/1994 Z.z.).
2) Zákon č. 288/1997 Z. z. o telesnej kultúre a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
4) § 58 zákona Národnej rady Slovenskej republiky č. 287/1994 Z. z.
5 ) § 58 ods. 7 zákona Národnej rady Slovenskej republiky č. 287/1994 Z. z.
6 ) § 64 až 66 zákona Národnej rady Slovenskej republiky č. 287/1994 Z. z.
Príloha č.1 - Mapa TANAP-u

References: § 15
 § 3
 § 16
 § 58
 § 58
 § 64